title: 2001 m. gruodžio 6 d. Tarybos sprendimas išplečiantis Europolo mandatą tirti sunkias tarptautinio nusikalstamumo formas, išvardytas Europolo konvencijos priede (2001/C 362/01)

text:
Svarbus teisinis pranešimas

|

32001D1218(01)

Oficialusis leidinys C 362 , 18/12/2001 p. 0001 - 0001

		Tarybos sprendimas2001 m. gruodžio 6 d.išplečiantis Europolo mandatą tirti sunkias tarptautinio nusikalstamumo formas, išvardytas Europolo konvencijos priede(2001/C 362/01)EUROPOS SĄJUNGOS TARYBA,atsižvelgdama į Konvenciją dėl Europos policijos biuro įsteigimo (Europolo konvencija) [1], ypač į jos 2 straipsnio 2 dalį,atsižvelgdama į Belgijos Karalystės ir Švedijos Karalystės iniciatyvą [2],atsižvelgdama į Europos Parlamento nuomonę [3],atsižvelgdama į Europolo valdybos atliktą parengiamąjį darbą šiuo klausimu, ypač dėl galimo poveikio Europolo biudžetui ir darbuotojų telkimui,kadangi:(1) Vienas iš Sąjungos tikslų yra užtikrinti piliečiams aukšto lygio apsaugą laisvės, saugumo ir teisingumo erdvėje valstybėms narėms imantis bendrų veiksmų policijos bendradarbiavimo srityje.(2) Bendradarbiavimo pagal Europolo konvencijos sistemą veiksmingumas sustiprėtų, jei Europolas tam tikrose prioritetinėse srityse galėtų atlikti savo uždavinius visais tarptautinio organizuoto nusikalstamumo aspektais, išvardytais Europolo konvencijos priede.(3) Prioritetinės sritys turėtų būti apibrėžtos remiantis nuolatiniu duomenų apie nusikalstamumo tendencijas valstybių narių teritorijose rinkimu.(4) Šis sprendimas nepažeidžia atitinkamų Komisijos ir Europos centrinio banko vaidmenų,NUSPRENDĖ:1 straipsnisŠiuo sprendimu Europolui pavedama tirti sunkias tarptautinio nusikalstamumo formas, išvardytas Europolo konvencijos priede.2 straipsnis1. Europolo valdybos pasiūlymu Taryba vieningai nustato, kurioms sunkioms tarptautinio nusikalstamumo formoms teikiamas prioritetas.2. Direktorius reguliariai informuoja Europolo valdybą apie šių prioritetų įgyvendinimą.3. Šie prioritetai ir jų įgyvendinimas aiškiai nurodomi ir atsispindi bendrame pranešime apie Europolo veiklą, nurodytame Europolo konvencijos 28 straipsnio 10 dalies pirmos pastraipos 1 punkte.3 straipsnis1. Šis sprendimas įsigalioja nuo 2002 m. sausio 1 d.2. Nuo 2002 m. sausio 1 d. panaikinamas 1999 m. balandžio 29 d. Tarybos sprendimas, išplečiantis Europolo įgaliojimus tirti pinigų ir mokėjimo priemonių klastojimą [4].4 straipsnisŠis sprendimas skelbiamas Europos Bendrijų oficialiajame leidinyje.Priimta Briuselyje, 2001 m. gruodžio 6 d.Tarybos varduPirmininkasM. Verwilghen[1] OL C 316, 1995 11 27, p. 2.[2] OL C 176, 2001 6 21, p. 26.[3] Nuomonė pateikta 2001 m. lapkričio 12 d., dar nepaskelbta Oficialiajame leidinyje.[4] OL C 149, 1999 5 28, p. 16.--------------------------------------------------


title: 2011/466/ES: 2011 m. liepos 19 d. Tarybos sprendimas dėl Europos bendrijos ir Kanados susitarimo dėl civilinės aviacijos saugos sudarymo

text:
27.7.2011

               LT

               Europos Sąjungos oficialusis leidinys

               L 195/5

         TARYBOS SPRENDIMAS
   2011 m. liepos 19 d.
   dėl Europos bendrijos ir Kanados susitarimo dėl civilinės aviacijos saugos sudarymo
   (2011/466/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį ir 207 straipsnio 4 dalies pirmą pastraipą kartu su 218 straipsnio 6 dalies a punktu bei 7 dalimi ir 218 straipsnio 8 dalies pirma pastraipa,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               Komisija Sąjungos vardu su Kanada susitarė dėl Europos bendrijos ir Kanados susitarimo dėl civilinės aviacijos saugos (toliau – Susitarimas) (2) pagal Tarybos sprendimą, kuriuo Komisija buvo įgaliota pradėti derybas;

               (2)

               Susitarimas Sąjungos vardu buvo pasirašytas 2009 m. gegužės 6 d. su sąlyga, kad jis gali būti sudarytas vėliau, kaip nustatyta Tarybos sprendime 2009/469/EB (3);

               (3)

               2009 m. gruodžio 1 d. įsigaliojus Lisabonos sutarčiai, Europos Sąjunga turėtų pateikti Kanadai pranešimą dėl to, kad Europos Sąjunga perėmė Europos bendriją;

               (4)

               Susitarimas turėtų būti patvirtintas;

               (5)

               būtina nustatyti procedūrines priemones dėl Sąjungos dalyvavimo šiuo Susitarimu įsteigtuose jungtiniuose organuose ir dėl tam tikrų sprendimų, visų pirma susijusių su Susitarimo ir jo priedų pakeitimais, papildymu naujais priedais, atskirų priedų panaikinimu, konsultacijomis ir ginčų sprendimu, priėmimo bei apsaugos priemonių patvirtinimo;

               (6)

               valstybės narės turėtų imtis priemonių, būtinų užtikrinti, kad jų dvišaliai susitarimai dėl tų pačių klausimų su Kanada būtų nutraukti Susitarimo įsigaliojimo dieną,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos bendrijos ir Kanados susitarimas dėl civilinės aviacijos saugos (toliau – Susitarimas).
   Susitarimo tekstas (4) pridedamas prie šio sprendimo.
   2 straipsnis
   Tarybos pirmininkui pavedama paskirti asmenį (-is), įgaliotą (-us) pateikti Susitarimo 16 straipsnio 1 dalyje numatytą pranešimą ir pateikti šį pranešimą:

      „2009 m. gruodžio 1 d. įsigaliojus Lisabonos sutarčiai, Europos Sąjunga pakeitė Europos bendriją ir ją perėmė ir nuo tos datos naudojasi visomis Europos bendrijos teisėmis ir perima visas jos pareigas. Todėl nuorodos į „Europos bendriją“ Susitarimo tekste atitinkamai skaitomos kaip nuorodos į „Europos Sąjungą“.“

   3 straipsnis
   1.   Pagal Susitarimo 9 straipsnį įsteigtame Šalių junginiame komitete Sąjungai atstovauja Europos Komisija, dalyvaujant Europos aviacijos saugos agentūrai ir valstybėms narėms atstovaujančioms aviacijos institucijoms.
   2.   Sąjungai Jungtiniame sektoriaus sertifikavimo komitete, numatytame Susitarimo A priedo 2 dalyje, ir Jungtiniame sektoriaus techninės priežiūros komitete, numatytame Susitarimo B priedo 4 dalyje, atstovauja Europos aviacijos saugos agentūra, padedama aviacijos institucijų, tiesiogiai susijusių su kiekvieno posėdžio darbotvarkės klausimais.
   4 straipsnis
   1.   Komisija, pasikonsultavusi su specialiu Tarybos paskirtu komitetu, nustato, kokia bus Sąjungos pozicija Šalių jungtiniame komitete toliau išvardytais klausimais:

               —

               Šalių jungtinio komiteto darbo tvarkos taisyklių patvirtinimas arba keitimas, kaip numatyta Susitarimo 9 straipsnio 3 dalyje.

         2.   Komisija, pasikonsultavusi su 1 dalyje nurodytu specialiu komitetu ir visapusiškai atsižvelgdama į jo nuomonę, gali imtis toliau išvardytų veiksmų:

               —

               patvirtinti apsaugos priemones, kaip numatyta Susitarimo 6 straipsnyje,

               —

               pareikalauti konsultacijų, kaip numatyta Susitarimo 15 straipsnyje,

               —

               imtis priemonių dėl sustabdymo, kaip numatyta Susitarimo 10 straipsnyje,

               —

               su sąlyga, kad Komisija pateikė išsamią faktinę ketinamų atlikti pakeitimų poveikio ir pagrįstumo analizę, ji gali keisti Susitarimo priedus pagal Susitarimo 16 straipsnio 5 dalį tiek, kiek tokie pakeitimai atitinka susijusius Sąjungos teisės aktus ir nereikalauja jų keitimo,

               —

               pagal Susitarimo 16 straipsnio 3 ir 5 dalis pašalinti atskirus priedus,

               —

               Šalis gali imtis bet kurio kito veiksmo kaip nustatyta Susitarime, atsižvelgiant į šio straipsnio 3 dalį ir Sąjungos teisę.

         3.   Taryba, remdamasi Komisijos pasiūlymu, kvalifikuota balsų dauguma ir laikydamasi Sutarties nuostatų priima sprendimus dėl bet kokių kitų Susitarimo pakeitimų, kurie nepatenka į šio straipsnio 2 dalies taikymo sritį.
   5 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. liepos 19 d.

            Tarybos vardu

            Pirmininkas

         M. SAWICKI

      (1)  2011 m. birželio 23 d. pritarimas.

      (2)  OL L 153, 2009 6 17, p. 11.

      (3)  OL L 153, 2009 6 17, p. 10.

      (4)  Susitarimo tekstas paskelbtas OL L 153, 2009 6 17, p. 11 kartu su sprendimu dėl pasirašymo.


title: 2016 m. balandžio 28 d. Europos Parlamento sprendimas (ES) 2016/1534 dėl Europos vaistų agentūros 2014 finansinių metų biudžeto įvykdymo patvirtinimo

text:
14.9.2016

               LT

               Europos Sąjungos oficialusis leidinys

               L 246/281

         EUROPOS PARLAMENTO SPRENDIMAS (ES) 2016/1534
   2016 m. balandžio 28 d.
   dėl Europos vaistų agentūros 2014 finansinių metų biudžeto įvykdymo patvirtinimo
   EUROPOS PARLAMENTAS,

               —

               atsižvelgdamas į Europos vaistų agentūros 2014 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos vaistų agentūros 2014 finansinių metų metinių ataskaitų kartu su Agentūros atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2014 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į 2016 m. vasario 12 d. Tarybos rekomendaciją dėl patvirtinimo, kad Agentūra įvykdė 2014 finansinių metų biudžetą (05584/2016 – C8–0069/2016),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2004 m. kovo 31 d. Europos Parlamento ir Tarybos reglamentą (EB) Nr. 726/2004, nustatantį Bendrijos leidimų dėl žmonėms skirtų ir veterinarinių vaistų išdavimo ir priežiūros tvarką ir įsteigiantį Europos vaistų agentūrą (4), ypač į jo 68 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A8–0114/2016),

               1.

               patvirtina Europos vaistų agentūros vykdomajam direktoriui, kad Agentūros 2014 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos vaistų agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 409, 2015 11 9, p. 197.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 136, 2004 4 30, p. 1.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2012/247/ES: 2012 m. gegužės 7 d. Komisijos sprendimas, kuriuo nutraukiamas antidempingo tyrimas dėl tam tikrų importuojamų Baltarusijos kilmės besiūlių vamzdžių ir vamzdelių iš geležies ar plieno, išskyrus besiūlius vamzdžius ir vamzdelius iš nerūdijančio plieno

text:
8.5.2012

               LT

               Europos Sąjungos oficialusis leidinys

               L 121/36

         KOMISIJOS SPRENDIMAS
   2012 m. gegužės 7 d.
   kuriuo nutraukiamas antidempingo tyrimas dėl tam tikrų importuojamų Baltarusijos kilmės besiūlių vamzdžių ir vamzdelių iš geležies ar plieno, išskyrus besiūlius vamzdžius ir vamzdelius iš nerūdijančio plieno
   (2012/247/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 9 straipsnį,
   pasikonsultavusi su Patariamuoju komitetu,
   kadangi:
   A.   PROCEDŪRA

               (1)

               2011 m. gegužės 16 d. Europos Komisija (toliau – Komisija) gavo skundą dėl tariamo žalingo dempingo, susijusio su tam tikrais importuojamais Baltarusijos kilmės besiūliais vamzdžiais ir vamzdeliais iš geležies ar plieno, išskyrus besiūlius vamzdžius ir vamzdelius iš nerūdijančio plieno.

               (2)

               Europos Sąjungos besiūlių plieno vamzdžių pramonės apsaugos komitetas (angl. the Defence Committee of the Seamless Steel Tubes Industry of the European Union) (toliau – skundo pateikėjas) gamintojų, kurie pagamina didžiąją dalį (šiuo atveju daugiau nei 50 %) visų tam tikrų besiūlių vamzdžių ir vamzdelių Sąjungoje, vardu pateikė skundą.

               (3)

               Skunde pateikta dempingo ir jo padarytos materialinės žalos prima facie įrodymų, kurie laikyti pakankamu pagrindu inicijuoti antidempingo tyrimą.

               (4)

               Komisija, pasikonsultavusi su patariamuoju komitetu, Europos Sąjungos oficialiajame leidinyje paskelbtu pranešimu (2) inicijavo antidempingo tyrimą dėl tam tikrų į Sąjungą importuojamų Baltarusijos kilmės besiūlių vamzdžių ir vamzdelių iš geležies ar plieno.

               (5)

               Komisija išsiuntė klausimynus Sąjungos pramonės įmonėms, Baltarusijos eksportuojančiam gamintojui, importuotojams ir Baltarusijos valdžios institucijoms. Suinteresuotosioms šalims buvo suteikta galimybė per pranešime apie inicijavimą nustatytą terminą pareikšti nuomonę raštu ir pateikti prašymą išklausyti.

               (6)

               Visos suinteresuotosios šalys, kurios to prašė ir nurodė svarbias priežastis, dėl kurių reikėtų jas išklausyti, buvo išklausytos.

         B.   SKUNDO ATSIĖMIMAS IR TYRIMO NUTRAUKIMAS

               (7)

               2012 m. sausio 26 d. raštu Komisijai skundo pateikėjas oficialiai atsiėmė skundą.

               (8)

               Pagal pagrindinio reglamento 9 straipsnio 1 dalį tyrimas gali būti nutraukiamas, jei skundas atsiimamas ir jeigu nutraukiant tyrimą neprieštaraujama Sąjungos interesams.

               (9)

               Komisija nusprendė, kad šis tyrimas turėtų būti nutrauktas, nes jį atliekant nebuvo nustatyta jokių aplinkybių, įrodančių, kad nutraukus tyrimą būtų pažeisti Sąjungos interesai. Apie tai buvo pranešta suinteresuotosioms šalims ir suteikta galimybė teikti pastabas. Pastabų, kad tyrimo nutraukimas prieštarautų Sąjungos interesams, negauta.

               (10)

               Todėl Komisija daro išvadą, kad antidempingo tyrimas dėl tam tikrų į Sąjungą importuojamų Baltarusijos kilmės besiūlių vamzdžių ir vamzdelių iš geležies ar plieno turėtų būti nutrauktas,

         PRIĖMĖ ŠĮ SPRENDIMĄ:
   1 straipsnis
   Antidempingo tyrimas dėl tam tikrų importuojamų Baltarusijos kilmės apskrito skerspjūvio besiūlių vamzdžių ir vamzdelių iš geležies ar plieno (išskyrus besiūlius vamzdžius ir vamzdelius iš nerūdijančio plieno), kurių išorinis skersmuo yra ne didesnis kaip 406,4 mm, o anglies ekvivalentas, remiantis Tarptautinio suvirinimo instituto (TSI) formule ir chemine analize (3), yra ne didesnis kaip 0,86, ir kurių KN kodai šiuo metu yra ex 7304 19 10, ex 7304 19 30, ex 7304 23 00, ex 7304 29 10, ex 7304 29 30, ex 7304 31 80, ex 7304 39 58, ex 7304 39 92, ex 7304 39 93, ex 7304 51 89, ex 7304 59 92 ir ex 7304 59 93, nutraukiamas.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2012 m. gegužės 7 d.

            Komisijos vardu

            Pirmininkas

         José Manuel BARROSO

      (1)  OL L 343, 2009 12 22, p. 51.

      (2)  OL C 187, 2011 6 28, p. 22.

      (3)  Anglies ekvivalentas nustatomas pagal Tarptautinio suvirinimo instituto (TSI) paskelbtą Techninę ataskaitą, 1967 m., IIW doc. IX-535–67.


title: 2014/740/ES: 2014 m. spalio 9 d. Tarybos sprendimas dėl pozicijos, kurios turi būti laikomasi Europos Sąjungos vardu AKR ir ES ambasadorių komitete dėl Įmonių plėtojimo centro (ĮPC) vykdomajai tarybai suteiktinų įgaliojimų

text:
29.10.2014

               LT

               Europos Sąjungos oficialusis leidinys

               L 308/93

         TARYBOS SPRENDIMAS
   2014 m. spalio 9 d.
   dėl pozicijos, kurios turi būti laikomasi Europos Sąjungos vardu AKR ir ES ambasadorių komitete dėl Įmonių plėtojimo centro (ĮPC) vykdomajai tarybai suteiktinų įgaliojimų

      (2014/740/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 209 straipsnio 2 dalį kartu su 218 straipsnio 9 dalimi,
   atsižvelgdama į 2000 m. birželio 23 d. Kotonu pasirašytą Partnerystės susitarimą tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių (1) (toliau – AKR ir ES partnerystės susitarimas),
   atsižvelgdama į Europos Komisijos pasiūlymą,
   kadangi:

               (1)

               Pusane vykusiame 4-ajame aukšto lygio forume pagalbos veiksmingumo klausimais AKR ir ES partnerystės susitarimo šalys nurodė, kad turėtų būti siekiama plėsti tiesioginį privačiojo sektoriaus dalyvavimą, kad būtų skatinamos naujovės, užtikrinamos pajamos ir kuriamos darbo vietos, skatinamos MVĮ ir verslininkystė, telkiami vidaus ištekliai ir toliau plėtojami naujoviški finansiniai mechanizmai;

               (2)

               atsižvelgiant į šiuos aspektus ir tarptautinės padėties pokyčius, visų pirma į tai, kad pasitelkiant daug veikėjų galima įvairiais būdais veiksmingai remti privatųjį sektorių, susijusias programas turi įgyvendinti organizacijos, pajėgios pasiekti kokybiškų rezultatų ekonomiškai efektyviu būdu;

               (3)

               2014 m. birželio 19 ir 20 d. Nairobyje vykusiame 39-ame posėdyje AKR ir ES ministrų taryba bendroje deklaracijoje susitarė vykdyti organizuotą Įmonių plėtojimo centro (ĮPC) uždarymą bei dėl AKR ir ES partnerystės susitarimo III priedo pakeitimo ir tuo tikslu nusprendė deleguoti įgaliojimus AKR ir ES ambasadorių komitetui atlikti su šiuo klausimu susijusį darbą siekiant priimti reikiamus sprendimus;

               (4)

               todėl Sąjungos pozicija AKR ir ES ambasadorių komitete dėl ĮPC vykdomajai tarybai suteiktinų įgaliojimų turėtų remtis pridedamu sprendimo projektu,

         PRIĖMĖ ŠĮ SPRENDIMĄ:
   1 straipsnis
   1.   Pozicija, kurios Europos Sąjunga turi laikytis AKR ir ES ambasadorių komitete dėl ĮPC vykdomajai tarybai suteiktinų įgaliojimų, nustatoma vadovaujantis prie šio sprendimo pridedamu AKR ir ES ambasadorių komiteto sprendimo projektu.
   2.   Sąjungos atstovai AKR ir ES ambasadorių komitete gali susitarti dėl neesminių šio sprendimo projekto pakeitimų nereikalaujant Tarybos sprendimo.
   2 straipsnis
   Priėmus AKR ir ES ambasadorių komiteto sprendimą, jis skelbiamas Europos Sąjungos oficialiajame leidinyje.

      Šis sprendimas įsigalioja jo priėmimo dieną.
      Priimta Liuksemburge 2014 m. spalio 9 d.

            Tarybos vardu

            Pirmininkas

         A. ALFANO

      (1)  OL L 317, 2000 12 15, p. 3. Susitarimas, iš dalies pakeistas 2005 m. birželio 25 d. Liuksemburge pasirašytu susitarimu (OL L 209, 2005 8 11, p. 27), ir 2010 m. birželio 22 d. Uagadugu pasirašytu susitarimu (OL L 287, 2010 11 4, p. 3).

      PROJEKTAS
      AKR IR ES AMBASADORIŲ KOMITETO SPRENDIMAS Nr. …/…
      … m. … … d.
      dėl Įmonių plėtojimo centro (ĮPC) vykdomajai tarybai suteiktinų įgaliojimų
      AKR IR ES AMBASADORIŲ KOMITETAS,
      atsižvelgdamas į 2000 m. birželio 23 d. Kotonu pasirašytą Partnerystės susitarimą tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių (1) (toliau – AKR ir ES partnerystės susitarimas), ypač į jo III priedo 2 straipsnį,
      kadangi:

                  (1)

                  AKR ir ES partnerystės susitarimo III priedo 2 straipsnio 6 dalies d punkte nustatyta, kad AKR ir ES ambasadorių komitetas stebi bendrąją ĮPC strategiją ir prižiūri ĮPC vykdomosios tarybos darbą,

                  (2)

                  ĮPC vykdomoji taryba prižiūri ĮPC darbą (2 straipsnio 7 dalies b punktas), priima ĮPC programą ir biudžetą (2 straipsnio 7 dalies c punktas) ir teikia reguliarias ataskaitas ir vertinimus AKR ir ES ambasadorių komitetui (2 straipsnio 7 dalies d punktas),

                  (3)

                  ĮPC statute ir darbo tvarkos taisyklėse, priimtuose AKR ir EB ambasadorių komiteto Sprendimu Nr. 8/2005 (toliau – ĮPC statutas), taip pat ĮPC finansiniame reglamente, priimtame AKR ir EB ambasadorių komiteto Sprendimu Nr. 5/2004 (toliau – ĮPC finansinis reglamentas) numatytos apsaugos priemonės – AKR ir ES ambasadorių komiteto informavimas ir jo atliekama priežiūra,

                  (4)

                  2014 m. birželio 19 d. ir 20 d. Nairobyje vykusiame 39-ame posėdyje AKR ir ES ministrų taryba bendroje deklaracijoje susitarė vykdyti organizuotą ĮPC uždarymą bei dėl AKR ir ES partnerystės susitarimo III priedo pakeitimo ir tuo tikslu nusprendė deleguoti įgaliojimus AKR ir ES ambasadorių komitetui atlikti su šiuo klausimu susijusį darbą siekiant priimti reikiamus sprendimus,

                  (5)

                  pirmiau minėta AKR ir ES ministrų tarybos bendra deklaracija sukurta ES ir AKR jungtinė darbo grupė siekiant užtikrinti, kad ĮPC būtų uždarytas kuo geresnėmis sąlygomis,

            PRIĖMĖ ŠĮ SPRENDIMĄ:
      1 straipsnis
      1.   Vadovaujantis šio sprendimo 2, 3 ir 4 straipsniuose nustatytomis sąlygomis, AKR ir ES ambasadorių komitetas įgalioja ĮPC vykdomąją tarybą nedelsiant imtis visų reikiamų priemonių tam, kad būtų pasiruošta ĮPC uždarymui.
      2.   Uždarant ĮPC atsižvelgiama į AKR ir ES partnerystės susitarimo III priede nustatytas ĮPC priežiūros institucijų kompetencijas ir 2014 m. birželio 20 d. AKR ir ES ministrų tarybos bendroje deklaracijoje nustatytas sąlygas.
      2 straipsnis
      1.   ĮPC vykdomoji taryba kuo greičiau ir ne vėliau kaip 2014 m. gruodžio 23 d. sudaro sutartį su kuratoriumi, kad jis parengtų ir įgyvendintų uždarymo planą, taip pat administruotų ĮPC proceso rengiantis jo uždarymui metu.
      2.   Uždarymo plane turi būti sudarytos sąlygos organizuotai uždaryti ĮPC, atsižvelgiant į visų susijusių trečiųjų šalių teises ir užtikrinant, kad vykdomus privačiojo sektoriaus paramos projektus užbaigtų arba pats ĮPC, arba subjektas, kuriam galima paskirti juos administruoti.
      3.   Uždarymo plane turi būti numatyta, kad ĮPC likvidavimas užbaigiamas ne vėliau kaip 2016 m. gruodžio 31 d. Uždarymo planas apima laikotarpį, būtiną galutiniams mokėjimams atlikti, galutinėms ataskaitoms parengti, finansiniams ir teisės aktuose numatytiems auditams atlikti ryšium su ĮPC likvidavimu iki 2016 m. gruodžio 31 d.
      3 straipsnis
      1.   Laikantis AKR ir ES partnerystės susitarime, ĮPC statute ir ĮPC finansiniame reglamente nustatytų procedūrų, AKR ir ES ambasadorių komitetui pateikiamas ĮPC vykdomosios tarybos priimtas uždarymo planas.
      2.   ĮPC vykdomoji taryba teikia AKR ir ES ambasadorių komitetui ketvirčio ataskaitas dėl uždarymo proceso pažangos.
      4 straipsnis
      ĮPC vykdomoji taryba konsultuosis su jungtine darbo grupe dėl kuratoriui, nurodytam 2 straipsnio 1 dalyje, suteikiamų įgaliojimų projekto, taip pat dėl uždarymo plano projekto ir pasiūlymo dėl sprendimo dėl biudžeto įvykdymo patvirtinimo projekto.

         Šis sprendimas įsigalioja jo priėmimo dieną.
         Priimta […] […]

               AKR ir ES ambasadorių komiteto vardu

               Pirmininkas

         (1)  OL L 317, 2000 12 15, p. 3. Susitarimas, iš dalies pakeistas 2005 m. birželio 25 d. Liuksemburge pasirašytu susitarimu (OL L 209, 2005 8 11, p. 27), ir 2010 m. birželio 22 d. Uagadugu pasirašytu susitarimu (OL L 287, 2010 11 4, p. 3).


title: 2009/220/EB: 2008 m. balandžio 22 d. Europos Parlamento sprendimas dėl Europos maisto saugos tarnybos 2006 finansinių metų sąskaitų uždarymo

text:
31.3.2009

               LT

               Europos Sąjungos oficialusis leidinys

               L 88/191

         2008 m. balandžio 22 d.

      EUROPOS PARLAMENTO SPRENDIMAS

   dėl Europos maisto saugos tarnybos 2006 finansinių metų sąskaitų uždarymo
   (2009/220/EB)
   EUROPOS PARLAMENTAS,
   atsižvelgdamas į 2006 finansinių metų Europos maisto saugos tarnybos galutines metines ataskaitas (1),
   atsižvelgdamas į Audito Rūmų ataskaitą dėl Europos maisto saugos tarnybos 2006 finansinių metų galutinių metinių ataskaitų kartu su Tarnybos atsakymais (2),
   atsižvelgdamas į 2008 m. vasario 12 d. Tarybos rekomendaciją (5843/2008 – C6-0084/2008),
   atsižvelgdamas į EB sutartį, ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 2002 m. sausio 28 d. Europos Parlamento ir Tarybos reglamentą (EB) Nr. 178/2002 nustatantį maistui skirtų teisės aktų bendruosius principus ir reikalavimus, įsteigiantį Europos maisto saugos tarnybą ir nustatantį su maisto saugos klausimais susijusias procedūras (4), ir ypač į jo 44 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę (A6–0120/2008),

               1.

               pažymi, kad Europos maisto saugos tarnybos galutinės metinės ataskaitos pridėtos prie Audito Rūmų ataskaitos;

               2.

               pritaria Europos maisto saugos tarnybos 2006 finansinių metų sąskaitų uždarymui;

               3.

               paveda Pirmininkui perduoti šį sprendimą Europos maisto saugos tarnybos vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Harald RØMER

      (1)  OL C 261, 2007 10 31, p. 35.

      (2)  OL C 309, 2007 12 19, p. 80.

      (3)  OL L 248, 2002 9 16, p. 1.

      (4)  OL L 31, 2002 2 1, p. 1.

      (5)  OL L 357, 2002 12 31, p. 72.